**LĒMUMS**

Liepājā

|  |  |
| --- | --- |
| 2021.gada 16.decembrī |  Nr.461/16(prot. Nr.16, 12.§) |

Par sadarbības līguma slēgšanu ar
Valsts ugunsdzēsības un glābšanas

dienestu

Lai nodrošinātu informācijas apmaiņu aptaujas - konsultāciju pakalpojuma sniegšanai par ugunsdrošības jautājumiem mājsaimniecībām, kurās dzīvo personas ar trūcīgas vai maznodrošinātas personas statusu, kā arī veiktu preventīvus pasākumus valsts ugunsdrošības jomā, pamatojoties uz likuma “Par pašvaldībām” 14.panta pirmās daļas 5.punktu, Valsts pārvaldes iekārtas likuma 61.panta otro daļu, Ministru kabineta 2010.gada 13.aprīļa noteikumiem Nr.357 “Kārtība, kādā iestādes sadarbojoties sniedz informāciju elektroniskā veidā, kā arī nodrošina un apliecina šādas informācijas patiesumu”, Liepājas pilsētas domes 2017.gada 17.augusta saistošo noteikumu Nr.14 “Liepājas pilsētas pašvaldības nolikums” 109.punktu un izskatot Liepājas valstspilsētas pašvaldības domes pastāvīgās Sociālo lietu, veselības un sabiedriskās kārtības komitejas 2021.gada 9.decembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Noslēgt sadarbības līgumu (pielikumā) ar Valsts ugunsdzēsības un glābšanas dienestu par informācijas apmaiņu aptaujas - konsultāciju pakalpojuma nodrošināšanai par ugunsdrošības jautājumiem Liepājas valstspilsētas trūcīgajiem un maznodrošinātajiem iedzīvotājiem (turpmāk - sadarbības līgums).

2. Pilnvarot Liepājas pilsētas pašvaldības iestādi “Liepājas pilsētas Domes Sociālais dienests” veikt sadarbības līgumā pašvaldībai noteiktās funkcijas.

3. Pilnvarot Liepājas valstspilsētas pašvaldības izpilddirektoru pašvaldības vārdā parakstīt sadarbības līgumu, kā arī sadarbības līguma darbības laikā parakstīt nepieciešamos grozījumus, ja tie neskar līguma būtiskās sastāvdaļas.

4. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Izpilddirektora birojam, Juridiskajai daļai, Liepājas pilsētas Domes Sociālajam dienestam, Valsts ugunsdzēsības un glābšanas dienestam |